Πεντακάθαρο, πλήρως εξοπλισμένο από επώνυμα προϊόντα προσωπικής υγιεινής (korres, detol...) μέχρι σνακ και τρόφιμα για πρωινό! Μοντέρνα διακοσμημένο με όμορφα έπιπλα, προσεγμένο μέχρι την παραμικρή λεπτομέρεια. Βλέπεις Ακρόπολη. Η κ. Μαρία πραγματική οικοδέσποινα, φρόντισε από μόνη της για ζεστό νερό, εξυπηρετικότατη κι ευγενέστατη, με βοήθησε σχετικά με τις οδούς που επιτρέπεται η στάθμευση καθώς ήθελα να αποφύγω το parking επί πληρωμή. Οι χώροι είναι ακριβώς όπως στις φωτογραφίες. "Ταινιακό" μπαλκόνι, καθαρό και περιποιημένο. Φιλόξενο, φωτεινό, λειτουργικό. Αξίζει τα λεφτά του.